SKRIFTLIG FORESPOERGSEL E-0507/96 af Hiltrud Breyer (V) til Kommissionen (1. marts 1996)

Om: Energisektoren i Den Slovakiske Republik

1. Hvorledes er de 11 mio ECU, som EU tidligere har betalt til Den Slovakiske Republik, blevet anvendt?

2. Paa hvilke omraader inden for den slovakiske energisektor er der foretaget investeringer, og i hvilket omfang har udenlandske firmaer deltaget heri?

3. Ved Kommissionen, at de slovakiske elvaerker SE (tidligere SEP) i samarbejde med de franske elvaerker (EDF) og Siemens KWU opnaaede et resultat i forbindelse med Mochovce-projektet paa naesten 15 mia slovakiske kroners underskud?

4. Ved Kommissionen, at denne gaeld er blevet overtaget af den slovakiske regering, hvorved SE's finansielle situation blev forbedret, men til ulempe for det slovakiske samfund, som mangler disse penge paa andre omraader?

5. I hvilket omfang har Siemens KWU, EDF, FAMATOM og andre vestlige selskaber draget fordel af disse penge?

Svar af givet paa Kommissionens vegne af Hans Van den Broek (23. april 1996)

1. PHARE-programmet har finansieret en raekke foranstaltninger om faglig bistand til den slovakiske regering inden for energisektoren. Naar det drejer sig om atomenergi, har finansieringerne i det vaesentlige vaeret koncentreret om sikkerhedsanalyser af Bohunice-vaerket (seismisk aktivitet paa stedet og analyser af sikkerheden i forbindelse med katastrofe-systemet for nedkoeling og reaktorindeslutning) samt styrkelsen af den nationale sikkerhedsmyndighed. Naar det drejer sig om anden energi, for hvilke finansieringerne har vaeret stoerre, har Phare-programmet bidraget til analyse og ivaerksaettelse af den slovakiske energipolitik, herunder energieffektiviteten. Omkostningerne har bl. a. vedroert gennemfoerelsen af undersoegelser, uddannelsesprogrammer, faglig bistand til udarbejdelsen og forvaltningen af programmet.

Blandt de foerste, fuldt gennemfoerte, programmer kan naevnes den samlede undersoegelse af energisituationen i Slovakiet, den integrerede undersoegelse af prisdannelsen for energi og beskatningen af energi, oprettelse af databaser vedroerende energi i Slovakiet, undersoegelserne om minimumsomkostninger inden for energiomraadet, udviklingen af kontrol- og styringsinstitutioner, gennemfoerelsen af andre energimaessige revisioner med hensyn til byggesektoren, industriproduktionen og de regionale energioversigter. Ivaerksaettelsen af Phare-programmet er i Slovakiet som i alle de andre lande i Central- og OEsteuropa sket med en omfattende bistand fra virksomheder i Faellesskabets medlemsstater.

2. For saa vidt angaar investeringer, planlaegges det at deltage i stigende grad i investeringer inden for energieffektivitet og vedvarende energi (f.eks. jordvarme).

3-5. For saa vidt angaar de af det aerede medlem anfoerte oplysninger, understreger Kommissionen, at de vedroerer de slovakiske myndigheders budgetforvaltning og udelukkende falder ind under deres ansvar. Eftersom den slovakiske regering har trukket ansoegningen om Euratom-laan tilbage, har Kommissionen ikke mere haft nogen udveksling af synspunkter med den slovakiske regering om de saerlige punkter, som det aerede medlem anfoerer.

Angaaende de supplerende detaljer, isaer i forbindelse med projektet om opfoerelse af Mochovce-vaerket, henvises det aerede medlem til svaret paa hendes skriftlige forespoergsel E-508/96 ((EFT nr. C 185 af 25.6.1996, s. 68. )).